**KONKURS**

**ZA OBJAVLJIVANJE NASTAVNIH I NENASTAVNIH PUBLIKACIJA**

Univerzitet Crne Gore raspisuje Konkurs za objavljivanje **nastavnih i nenastavnih publikacija**.

Nastavne publikacije su udžbenik, praktikum, zbirka zadataka, priručnik, hrestomatija, grafička mapa, naučna monografija, stručna monografija i ostala nastavna građa.

Nenastavne publikacije su zbornik radova, izvještaji sa konferencija, kongresa ili simpozijuma, nenaučna publikacija i serijske publikacije (bilteni, godišnjaci, almanasi, kalendari, zbornici radova, izvještaji o radu, planovi i programi rada i sl.).

Pravo podnošenje prijave ima lice sa akademskim odnosno naučnim zvanjem koje je zaposleno na Univerzitetu Crne Gore, kao i neakademsko osoblje Univerziteta Crne Gore, odnosno lice koje je steklo uslov za odlazak u penziju ukoliko je prethodno više od 10 godina provelo na Univerzitetu Crne Gore.

Pravo podnošenja prijave ostvaruju i lica u statusu kliničara koja su angažovana na Univerzitetu Crne Gore po osnovu ugovora o dopunskom radu.

Izuzetno, na Konkurs za objavljivanje nastavne i nenastavne literature koji raspisuje Univerzitet Crne Gore pravo prijave imaju i lica sa akademskim odnosno naučnim zvanjem koja su zaposlena na drugim akademskim odnosno naučnim institucijama, uz prethodno pribavljeno odobrenje Senata a na predlog Uredništva.

Isto lice može podnijeti najviše jednu prijavu na Konkurs za obljavljivanje nastavne i nenastavne literature u toku jedne godine, osim u slučaju kada je riječ o publikacijama koje predstavljaju dopunsku literaturu već prijavljenoj nastavnoj publikaciji, kao što su praktikum i zbirka zadataka.

Prijavljeni rukopis podnosi se u skladu sa uputstvima iz Obrasca 3 – tehničke karakteristike prijave.

Rukopis koji nije pripremljen skladu sa navedenim standardima biće odbijen.

Prijave na Konkurs i rukopis podnose se u elektronskoj formi, putem platforme izdavačke djelatnosti (izdavacka.ucg.ac.me).

Podnosilac prijave dužan je da prijavu (ne i rukopis) podnese i u štampanoj formi na Arhivu Rektorata UCG (Cetinjska br 2, 81000 Podgorica, za Izdavački savjet).

Kandidati podnose pismenu prijavu preko Obrasca 1 – Prijava na konkurs.

Nepotpune i nepotpisane prijave, kao i prijave podnijete od strane neovlašćenih lica, neće se razmatrati.

Konkurs je otvoren tokom cijele kalendarske godine.